140. ΝΟΜΟΣ υπ’ αριθ. 99 της 1/1 Αυγ. 1975 (ΦΕΚ Α΄ 160) Περί τροποποιήσεως και συμπληρώσεως της Νομοθεσίας «περί συνταξιοδοτήσεως Γενικών Επιθεωρητών Διοικήσεως και Νομαρχών». Αναγνώρισις υπηρεσίας Νομαρχών ΄Αρθρ.1.-1.Νομάρχαι, υπηρετούντες την 21ην Απρ. 1967 και απολυθέντες της υπηρεσίας, κατ’ εφαρμογή της παρ. 1 του άρθρ. 1 του Α.Ν. 10/1967 «περί τροποποιήσεως των περί Νομαρχών και άλλων τινών διατάξεων» (τόμ. 2 σελ. 206,57) ή εξαιρεθέντες της απολύσεως δυνάμει της παρ. 2 του αυτού άρθρου και παραιτηθέντες εκ της υπηρεσίας προ της λήξεως της πενταετούς θητείας των, θεωρούνται ως μη απομακρυθέντες της υπηρεσίας δια τον υπόλοιπον της θητείας των χρόνον, εφ’ όσον δεν διωρίσθησαν εκ νέου Νομάρχαι, μέχρι της 23ης Ιουλ. 1974. Το χρονικόν τούτο διάστημα της εκτός υπηρεσίας παραμονής των θεωρείται χρόνος πραγματικής υπηρεσίας Νομάρχου και υπολογίζεται δια την θεμελίωσιν δικαιώματος συντάξεως ή την αναπροσαρμογήν τυχόν χορηγουμένης τοιαύτης, ως και δια την προσαύξησιν της συντάξεως, κατά την παρ. 2 του άρθρ. 1 του Ν.Δ. 4432/1964 «περί συνταξιοδοτήσεως Γενικών Επιθεωρητών Διοικήσεως, Νομαρχών κλπ.» και την χορήγησιν νομίμων επιδομάτων, άνευ δικαιώματος λήψεως διαφοράς αναδρομικώς. 2.Αι διατάξεις της προηγουμένης παραγράφου εφαρμόζονται και επί Νομαρχών, ων η θητεία εθεωρήθη λήξασα, επί τη βάσει της παρ. 1 του άρθρ. 1 του Α.Ν. 10/1967 και οίτινες επαναδιωρίσθησαν κατά την παρ. 4 του αυτού άρθρου και απελύθησαν μεταγενεστέρως της υπηρεσίας, εφ’ όσον ούτοι διωρίσθησαν εκ νέου Νομάρχαι μετά την 23ην Ιουλ. 1974. Ως αφετηρία, δια τον υπολογισμόν της συμπληρώσεως της πενταετούς θητείας των εις το προηγούμενον εδάφιον εμπιπτόντων Νομαρχών, λαμβάνεται υπ’ όψιν η χρονολογία του τελευταίου, προ της 21ης Απρ. 1967, διορισμού αυτών. Ο κανονισμός ή η αύξησις της συντάξεως των εις τας παρ. 1 και 2 εμπιπτόντων Νομαρχών ενεργείται αιτήσει αυτών, υποβαλλομένη εντός έτους από της ενάρξεως της ισχύος του παρόντος Νόμου, η δε αναγνωριζομένη ή αυξανομένη σύνταξις είναι πληρωτέα από της 1ης του επομένου της υποβολής της αιτήσεως μηνός. Εξόφλησις απαιτήσεων  ασφαλιστικών οργανισμών Άρθρ.2.-Απαιτήσεις παντός ασφαλιστικού οργανισμού, πλην του Ταμείου Νομικών, απορρέουσαι εκ της, κατά τας διατάξεις του άρθρ. 1 του παρόντος, αναγνωρίσεως του εκτός υπηρεσίας χρόνου, βαρύνουν το Δημόσιον και εξοφλούνται παρ’ αυτού δια λογαριασμόν των αναγνωριζομένων τοιούτων χρόνον, αποκλειομένης της επιστροφής αυτοίς των ούτως εξοφλουμένων ασφαλίστρων. Επέκτασις ισχύος συνταξιοδοτικών διατάξεων Άρθρ.3.-Το Ν.Δ 4432/1964 «περί συνταξιοδοτήσεως Γενικών Επιθεωρητών Διοικήσεως, Νομαρχών κ.λ.π.» (ανωτ. αριθ. 44), ως ετροποποιήθη και συνεπληρώθη, μεταγενεστέρως, ως και αι παρ. 1 και 2 του άρθρ. 5 του Α.Ν. 401/1968 «περί καθορισμού των αποδοχών Νομαρχών κλπ.» (τόμ. 2Α σελ. 384,75) εφαρμόζονται και επί πάντων των, μετά την 23ην Ιουλ. 1974, διορισθέντων και διοριζομένων Νομαρχών και αναπληρωτών Νομαρχών της κατηγορίας ειδικών θέσεων. «Η προσαύξησις της συντάξεως των εκ των ανωτέρω αποχωρούντων της υπηρεσίας μετά την 31.12.1980 ορίζεται ως ακολούθως: α)εις 0,9/45 του μηνιαίου συνταξίμου μισθού των δι’ έκαστον των πρώτων 10 ετών και εις 0,6/45 δι’ έκαστον των επομένων 5, προκειμένου περί των εξερχομένων της υπηρεσίας εντός του 1981, β)εις 0,8/40 του μηνιαίου συνταξίμου μισθού των δι’ έκαστον των πρώτων 10 ετών και εις 0,2/40 δι’ έκαστον των επομένων 5, προκειμένου περί των εξερχομένων της υπηρεσίας εντός του 1982 και γ)εις 0,6/35 δι’ έκαστον των πρώτων 10 ετών και εις 0,2/35 δι’ έκαστον των επομένων 5, προκειμένου περί των εξερχομένων της υπηρεσίας από 1.1.1983 και εφ’ εξής». Το μέσα σε « » δεύτερο εδάφιο προστέθηκε από την παρ. 1 άρθρ. 3 Νόμ. 1202/1981, (ΦΕΚ Α΄ 247) (κατωτ. αριθ. 167). Με την παρ. 2 του άνω άρθρ. 3 ορίστηκε ότι στα άνω θέματα έχουν εφαρμογή οι διατάξεις του πρώτου εδαφίου της παρ. 1 άρθρ. 55 Π.Δ. 1041/1979, (ΦΕΚ Α, 292) (κατωτ. αριθ. 162). ΄Εναρξις ισχύος Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. (Αντί για τη σελ. 90,641(γ) Σελ. 90,641(δ) Τεύχος Ε22-Σελ. 15 Πολιτικές και Στρατιωτικές Συντάξεις 29.Β.α.140 